CELEX: 
Language: sk
Date: 2021-03-12 00:00:00
Title: VYKONÁVACIE NARIADENIE KOMISIE (EÚ) …/... ktorým sa určujú revidované referenčné úrovne na účely bezodplatného prideľovania emisných kvót na obdobie rokov 2021 až 2025 podľa článku 10a ods. 2 smernice Európskeho parlamentu a Rady 2003/87/ES

VYKONÁVACIE NARIADENIE KOMISIE (EÚ) …/...
            
            
               z 12. 3. 2021,
            
            
               ktorým sa určujú revidované referenčné úrovne na účely bezodplatného prideľovania emisných kvót na obdobie rokov 2021 až 2025 podľa článku 10a ods. 2 smernice Európskeho parlamentu a Rady 2003/87/ES
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na smernicu Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Únii, a ktorou sa mení a dopĺňa smernica Rady 96/61/ES
                  1
               , a najmä na jej článok 10a ods. 2 tretí pododsek,
            
            
               keďže:
            
            
               (1)V rozhodnutí Komisie 2011/278/EÚ
                  2
                sa určilo 54 referenčných úrovní (štandardov), ktoré slúžia ako základ pre bezodplatné prideľovanie kvót (ďalej len „referenčné štandardy“), a úrovne týchto referenčných štandardov na obdobie rokov 2013 až 2020. Delegovaným nariadením Komisie (EÚ) 2019/331
                  3
                sa s účinnosťou od 1. januára 2021 zrušilo a nahradilo rozhodnutie 2011/278/EÚ a stanovili sa rovnaké východiskové body na určenie ročných mier zníženia na účely aktualizácie všetkých referenčných úrovní na obdobie rokov 2021 až 2030.
            
            
               (2)Pri určovaní 54 referenčných úrovní uvedených v rozhodnutí 2011/278/EÚ sa v maximálnej možnej miere vychádzalo z údajov o účinnosti jednotlivých zariadení z hľadiska emisií skleníkových plynov, ktoré príslušné európske odvetvové združenia poskytli v súlade s pravidlami vymedzenými Komisiou prostredníctvom usmerňovacieho dokumentu a tzv. odvetvových predpisov. Vzhľadom na dobrovoľný charakter zberu týchto údajov sa daný súbor údajov nevzťahoval na všetky predmetné zariadenia. Pri 14 referenčných úrovniach produktov sa vychádzalo z údajov zo zariadení na výrobu jedného produktu, keďže v prípade predmetných zariadení na výrobu viacerých produktov sa priradenie emisií jednotlivým produktom v danom časovom horizonte nepovažovalo za uskutočniteľné. Vzhľadom na nedostatok údajov z jednotlivých zariadení sa pri piatich referenčných úrovniach produktov, ako aj referenčných úrovniach týkajúcich sa tepla a paliva vychádzalo z informácií získaných z referenčných dokumentov o najlepších dostupných technikách (BREF) alebo z inej literatúry. Štyri referenčné úrovne produktov vychádzali z iných referenčných úrovní produktov s cieľom zabezpečiť rovnocenné podmienky pre výrobcov rovnakých alebo podobných produktov.
            
            
               (3)Revidované referenčné úrovne sa majú určiť na základe overených informácií o účinnosti zariadení z hľadiska emisií skleníkových plynov, ktoré sú nahlásené podľa článku 11 smernice 2003/87/ES za roky 2016 a 2017. Pre každý referenčný štandard sa má vypočítať priemerný výkon 10 % najúčinnejších zariadení v rokoch 2016 a 2017. Na základe porovnania uvedených úrovní s referenčnými úrovňami stanovenými v rozhodnutí 2011/278/EÚ, ktoré boli založené na údajoch týkajúcich sa výkonu za roky 2007 a 2008, sa majú určiť ročné miery zníženia pre každý referenčný štandard na 9-ročné obdobie v trvaní od rokov 2007/2008 do rokov 2016/2017. Tieto ročné miery zníženia sa potom uplatnia pri extrapolačnom výpočte zodpovedajúceho zníženia referenčných úrovní na 15-ročné obdobie v trvaní od rokov 2007/2008 do rokov 2022/2023. V súlade s článkom 10a ods. 2 smernice 2003/87/ES by zníženie uplatňované počas daného 15-ročného obdobia nemalo byť nižšie ako 3 % a vyššie ako 24 %. Na účely aktualizácie referenčných úrovní pre aromatické uhľovodíky, vodík, syntézny plyn a tekutý (horúci) kov sa uplatňujú osobitné ustanovenia. 
            
            
               (4)V súlade s článkom 11 ods. 1 smernice 2003/87/ES členské štáty k 30. septembru 2019 predložili Komisii zoznam zariadení s informáciami relevantnými z hľadiska bezodplatného prideľovania emisných kvót. S cieľom zabezpečiť, aby referenčné úrovne vychádzali zo správnych údajov, Komisia vykonala hĺbkové kontroly úplnosti a konzistentnosti údajov relevantných z hľadiska bezodplatného prideľovania emisných kvót, a to aj pomocou automatizovaných nástrojov. V prípade potreby požiadala predmetné príslušné orgány o objasnenia a opravy. Vďaka tomuto postupu Komisia získala presný, konzistentný a porovnateľný súbor údajov o účinnosti všetkých stacionárnych zariadení, na ktoré sa vzťahuje smernica 2003/87/ES, z hľadiska emisií skleníkových plynov. Tento vysokokvalitný súbor údajov sa použil na určenie revidovaných referenčných úrovní na obdobie rokov 2021 až 2025 pre každý z 54 referenčných štandardov. Na určenie priemerného výkonu 10 % najúčinnejších zariadení v rokoch 2016 a 2017 v zmysle článku 10a ods. 2 smernice 2003/87/ES a odôvodnenia 11 smernice (EÚ) 2018/410
                  4
                sa použili údaje zo všetkých podzariadení, na ktoré sa vzťahuje vymedzenie osobitného referenčného štandardu podľa prílohy I k delegovanému nariadeniu Komisie (EÚ) 2019/331.
            
            
               (5)V článku 27 smernice 2003/87/ES sa stanovuje, že členské štáty môžu za určitých podmienok zo systému EU ETS vylúčiť zariadenia, ktoré nahlásili emisie nižšie ako 25 000 ton ekvivalentu oxidu uhličitého a ktoré (v prípade vykonávania činností spaľovania) majú menovitý tepelný príkon nižší ako 35 MW, s výnimkou emisií z biomasy. V článku 27a smernice 2003/87/ES sa stanovuje, že členské štáty môžu zo systému EU ETS vylúčiť aj zariadenia, ktoré nahlásili emisie nižšie ako 2 500 ton ekvivalentu oxidu uhličitého, bez ohľadu na emisie z biomasy. Niekoľko členských štátov sa rozhodlo na základe uvedených ustanovení v rokoch 2021 až 2025 vylúčiť niektoré zariadenia zo systému EU ETS. Tieto zariadenia by sa pri určovaní revidovaných referenčných úrovní nemali brať do úvahy.
            
            
               (6)Delegované nariadenie (EÚ) 2019/331 obsahuje pravidlá určovania emisií na úrovni podzariadenia s cieľom zabezpečiť konzistentné zaobchádzanie s emisiami súvisiacimi s dovozom, vývozom a domácou výrobou merateľného tepla, odpadových plynov obsahujúcich uhlík a preneseného (transferovaného) CO2. Na daný účel sa príslušné emisné faktory určili pomocou referenčných úrovní týkajúcich sa tepla a paliva, ktoré sa následne aktualizovali uplatnením určených ročných mier zníženia. Pri dovoze tepla s neznámymi alebo nejasne vymedzenými emisnými faktormi a pri vývoze tepla sa použila hodnota predstavujúca 53,3 t ekvivalentu CO2/TJ. K uvedenej hodnote sa dospelo na základe uplatnenia ročnej miery zníženia na úrovni 1,6 % na referenčnú úroveň tepla za 9-ročné obdobie v trvaní od rokov 2007/2008 do rokov 2016/2017. V prípade vývozu odpadových plynov sa od skutočného emisného faktora daného odpadového plynu odpočítala hodnota 37,4 t ekvivalentu CO2/TJ. Uvedená hodnota zodpovedá emisnému faktoru zemného plynu (56,1 t ekvivalentu CO2/TJ) vynásobenému koeficientom 0,667, ktorému možno pripísať rozdiel v účinnosti medzi používaním odpadového plynu a referenčného paliva, teda zemného plynu. V prípade dovozu odpadových plynov sa použila hodnota 48,0 t ekvivalentu CO2/TJ. K uvedenej hodnote sa dospelo na základe uplatnenia ročnej miery zníženia na úrovni 1,6 % na referenčnú úroveň paliva za 9-ročné obdobie v trvaní od rokov 2007/2008 do rokov 2016/2017.
            
            
               (7)V prípade podzariadení dovážajúcich medziprodukty, na ktorých výrobu sa vzťahujú systémové hranice príslušného referenčného štandardu produktu a v prípade ktorých nebolo možné určiť emisie skleníkových plynov spojené s výrobou týchto medziproduktov na základe predložených údajov, by sa pri určovaní revidovaných referenčných úrovní nemalo prihliadať na účinnosť predmetných podzariadení vzhľadom na emisie skleníkových plynov. Týka sa to aktualizácie referenčných úrovní pre rafinérske produkty, tekutý (horúci) kov, spekané dolomitické vápno, amoniak, vodík a bezvodú sódu. V prípade podzariadení vyvážajúcich medziprodukty, kde na základe predložených údajov nebolo možné určiť emisie skleníkových plynov spojené s následnými procesmi, by sa pri určovaní revidovaných referenčných úrovní nemalo prihliadať na účinnosť predmetných podzariadení vzhľadom na emisie skleníkových plynov. Týka sa to aktualizácie referenčnej úrovne pre rafinérske produkty a tekutý (horúci) kov.
            
            
               (8)Metodika priraďovania emisií rôznym podzariadeniam, ktorá je stanovená v delegovanom nariadení (EÚ) 2019/331, môže viesť k negatívnej účinnosti zariadenia vzhľadom na emisie skleníkových plynov v prípade vývozu tepla vyrobeného s použitím paliva s nízkym emisným faktorom do iných podzariadení alebo zariadení. V takýchto prípadoch by sa na účely určenia revidovaných referenčných úrovní mala účinnosť predmetného podzariadenia vzhľadom na jeho emisie skleníkových plynov stanoviť na nulu.
            
            
               (9)Opatrenia stanovené v tomto nariadení sú v súlade so stanoviskom Výboru pre zmenu klímy,
            
            
            
               PRIJALA TOTO NARIADENIE:
            
         
         
            
               Článok 1
            
            
               Na účely harmonizovaného bezodplatného prideľovania emisných kvót na obdobie rokov 2021 až 2025 sa uplatňujú revidované referenčné úrovne uvedené v prílohe.
            
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 12. 3. 2021
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Ú. v. EÚ L 275, 25.10.2003, s. 32. 
               
               
                  
                     (2)
                  
                        Rozhodnutie Komisie 2011/278/EÚ z 27. apríla 2011, ktorým sa ustanovujú prechodné pravidlá harmonizácie bezodplatného prideľovania emisných kvót podľa článku 10a smernice Európskeho parlamentu a Rady 2003/87/ES, platné v celej Únii (Ú. v. EÚ L 130, 17.5.2011, s. 1).
               
               
                  
                     (3)
                  
                        Delegované nariadenie Komisie (EÚ) 2019/331 z 19. decembra 2018, ktorým sa ustanovujú prechodné pravidlá harmonizácie bezodplatného prideľovania emisných kvót podľa článku 10a smernice Európskeho parlamentu a Rady 2003/87/ES, platné v celej Únii (Ú. v. EÚ L 59, 27.2.2019, s. 8).
               
               
                  
                     (4)
                  
                        Smernica Európskeho parlamentu a Rady (EÚ) 2018/410 zo 14. marca 2018, ktorou sa mení smernica 2003/87/ES s cieľom zlepšiť nákladovo efektívne znižovanie emisií a investície do nízkouhlíkových technológií a rozhodnutie (EÚ) 2015/1814 (Ú. v. EÚ L 76, 19.3.2018, s. 3).
               
            
      
    ---documentbreak--- 
      
         
         
            
               PRÍLOHA
            
            
            
               Referenčné štandardy
            
            
            
               Na účely tejto prílohy sa uplatňuje vymedzenie zahrnutých produktov a zahrnutých procesov a emisií (systémové hranice) stanovené v prílohe I k delegovanému nariadeniu (EÚ) 2019/331. 
            
            
               1.Referenčné štandardy týkajúce sa produktov bez zohľadnenia zameniteľnosti paliva a elektrickej energie 
            
            
                     
                        Referenčný štandard produktu
                     
                  
                  
                     
                        Priemerná úroveň10 % najúčinnejších zariadení v rokoch 2016 a 2017 (ekvivalenty t CO2/t)
                     
                  
                  
                     
                        Referenčná úroveň (kvóty/t) na roky 2021 – 2025
                     
                  
               
                     
                        Koks
                     
                  
                  
                     
                        0,144
                     
                  
                  
                     
                        0,217
                     
                  
               
                     
                        Spekaná ruda
                     
                  
                  
                     
                        0,163
                     
                  
                  
                     
                        0,157
                     
                  
               
                     
                        Tekutý (horúci) kov
                     
                  
                  
                     
                        1,331
                     
                  
                  
                     
                        1,288
                     
                  
               
                     
                        Vopred vypálená anóda
                     
                  
                  
                     
                        0,317
                     
                  
                  
                     
                        0,312
                     
                  
               
                     
                        Hliník
                     
                  
                  
                     
                        1,484
                     
                  
                  
                     
                        1,464
                     
                  
               
                     
                        Šedý cementový slinok
                     
                  
                  
                     
                        0,722
                     
                  
                  
                     
                        0,693
                     
                  
               
                     
                        Biely cementový slinok
                     
                  
                  
                     
                        0,973
                     
                  
                  
                     
                        0,957
                     
                  
               
                     
                        Vápno
                     
                  
                  
                     
                        0,746
                     
                  
                  
                     
                        0,725
                     
                  
               
                     
                        Dolomitické vápno
                     
                  
                  
                     
                        0,881
                     
                  
                  
                     
                        0,815
                     
                  
               
                     
                        Spekané dolomitické vápno
                     
                  
                  
                     
                        1,441
                     
                  
                  
                     
                        1,406
                     
                  
               
                     
                        Plavené sklo
                     
                  
                  
                     
                        0,421
                     
                  
                  
                     
                        0,399
                     
                  
               
                     
                        Fľaše a konzervové sklo z bezfarebného skla
                     
                  
                  
                     
                        0,323
                     
                  
                  
                     
                        0,290
                     
                  
               
                     
                        Fľaše a konzervové sklo z farebného skla
                     
                  
                  
                     
                        0,265
                     
                  
                  
                     
                        0,237
                     
                  
               
                     
                        Produkty z nekonečného skleneného vlákna
                     
                  
                  
                     
                        0,290
                     
                  
                  
                     
                        0,309
                     
                  
               
                     
                        Lícové tehly
                     
                  
                  
                     
                        0,094
                     
                  
                  
                     
                        0,106
                     
                  
               
                     
                        Dlažobné tehly
                     
                  
                  
                     
                        0,140
                     
                  
                  
                     
                        0,146
                     
                  
               
                     
                        Krytinová škridla
                     
                  
                  
                     
                        0,130
                     
                  
                  
                     
                        0,120
                     
                  
               
                     
                        Prášok sušený rozprašovaním
                     
                  
                  
                     
                        0,050
                     
                  
                  
                     
                        0,058
                     
                  
               
                     
                        Sadra
                     
                  
                  
                     
                        0,048
                     
                  
                  
                     
                        0,047
                     
                  
               
                     
                        Sušená druhotná sadra
                     
                  
                  
                     
                        0,008
                     
                  
                  
                     
                        0,013
                     
                  
               
                     
                        Sulfátová buničina s krátkymi vláknami
                     
                  
                  
                     
                        0,000
                     
                  
                  
                     
                        0,091
                     
                  
               
                     
                        Sulfátová buničina s dlhými vláknami
                     
                  
                  
                     
                        0,001
                     
                  
                  
                     
                        0,046
                     
                  
               
                     
                        Sulfitová buničina, termomechanická a mechanická buničina
                     
                  
                  
                     
                        0,000
                     
                  
                  
                     
                        0,015
                     
                  
               
                     
                        Buničina zo zberového papiera
                     
                  
                  
                     
                        0,000
                     
                  
                  
                     
                        0,030
                     
                  
               
                     
                        Novinový papier
                     
                  
                  
                     
                        0,007
                     
                  
                  
                     
                        0,226
                     
                  
               
                     
                        Nenatieraný jemný papier
                     
                  
                  
                     
                        0,011
                     
                  
                  
                     
                        0,242
                     
                  
               
                     
                        Natieraný jemný papier
                     
                  
                  
                     
                        0,043
                     
                  
                  
                     
                        0,242
                     
                  
               
                     
                        Tissue papier
                     
                  
                  
                     
                        0,139
                     
                  
                  
                     
                        0,254
                     
                  
               
                     
                        Testliner a papier na zvlnenú vrstvu (fluting)
                     
                  
                  
                     
                        0,071
                     
                  
                  
                     
                        0,188
                     
                  
               
                     
                        Nenatieraný kartón
                     
                  
                  
                     
                        0,009
                     
                  
                  
                     
                        0,180
                     
                  
               
                     
                        Natieraný kartón
                     
                  
                  
                     
                        0,011
                     
                  
                  
                     
                        0,207
                     
                  
               
                     
                        Kyselina dusičná
                     
                  
                  
                     
                        0,038
                     
                  
                  
                     
                        0,230
                     
                  
               
                     
                        Kyselina adipová
                     
                  
                  
                     
                        0,32
                     
                  
                  
                     
                        2,12
                     
                  
               
                     
                        Monomér vinylchloridu (VCM)
                     
                  
                  
                     
                        0,171
                     
                  
                  
                     
                        0,155
                     
                  
               
                     
                        Fenol/acetón
                     
                  
                  
                     
                        0,244
                     
                  
                  
                     
                        0,230
                     
                  
               
                     
                        S-PVC
                     
                  
                  
                     
                        0,073
                     
                  
                  
                     
                        0,066
                     
                  
               
                     
                        E-PVC
                     
                  
                  
                     
                        0,103
                     
                  
                  
                     
                        0,181
                     
                  
               
                     
                        Bezvodá sóda
                     
                  
                  
                     
                        0,789
                     
                  
                  
                     
                        0,753
                     
                  
               
            
               2.Referenčné štandardy týkajúce sa produktov so zohľadnením zameniteľnosti paliva a elektrickej energie
            
            
                     
                        Referenčný štandard produktu
                     
                  
                  
                     
                        Priemerná úroveň 10 % najúčinnejších zariadení v rokoch 2016 a 2017 (ekvivalenty t CO2/t)
                     
                  
                  
                     
                        Referenčná úroveň (kvóty/t) na roky 2021 – 2025
                     
                  
               
                     
                        Rafinérske produkty
                     
                  
                  
                     
                        0,0255
                     
                  
                  
                     
                        0,0228
                     
                  
               
                     
                        Uhlíková oceľ (EAF)
                     
                  
                  
                     
                        0,209
                     
                  
                  
                     
                        0,215
                     
                  
               
                     
                        Vysokolegovaná oceľ (EAF)
                     
                  
                  
                     
                        0,266
                     
                  
                  
                     
                        0,268
                     
                  
               
                     
                        Liatina
                     
                  
                  
                     
                        0,299
                     
                  
                  
                     
                        0,282
                     
                  
               
                     
                        Minerálna vlna
                     
                  
                  
                     
                        0,595
                     
                  
                  
                     
                        0,536
                     
                  
               
                     
                        Sadrokartón
                     
                  
                  
                     
                        0,119
                     
                  
                  
                     
                        0,110
                     
                  
               
                     
                        Sadze
                     
                  
                  
                     
                        1,141
                     
                  
                  
                     
                        1,485
                     
                  
               
                     
                        Amoniak
                     
                  
                  
                     
                        1,604
                     
                  
                  
                     
                        1,570
                     
                  
               
                     
                        Parné krakovanie
                     
                  
                  
                     
                        0,693
                     
                  
                  
                     
                        0,681
                     
                  
               
                     
                        Aromatické uhľovodíky
                     
                  
                  
                     
                        0,0072
                     
                  
                  
                     
                        0,0228
                     
                  
               
                     
                        Styrén
                     
                  
                  
                     
                        0,419
                     
                  
                  
                     
                        0,401
                     
                  
               
                     
                        Vodík
                     
                  
                  
                     
                        4,09
                     
                  
                  
                     
                        6,84
                     
                  
               
                     
                        Syntetický plyn (syntézny)
                     
                  
                  
                     
                        0,009
                     
                  
                  
                     
                        0,187
                     
                  
               
                     
                        Etylénoxid/etylénglykoly
                     
                  
                  
                     
                        0,314
                     
                  
                  
                     
                        0,389
                     
                  
               
            
               3.Referenčné štandardy tepla a paliva
            
            
                     
                        Referenčný štandard
                     
                  
                  
                     
                        Priemerná úroveň 10 % najúčinnejších zariadení v rokoch 2016 a 2017 (ekvivalenty t CO2/TJ)
                     
                  
                  
                     
                        Referenčná úroveň (kvóty/TJ) na roky 2021 – 2025
                     
                  
               
                     
                        Referenčný štandard tepla
                     
                  
                  
                     
                        1,6
                     
                  
                  
                     
                        47,3
                     
                  
               
                     
                        Referenčný štandard paliva
                     
                  
                  
                     
                        34,3
                     
                  
                  
                     
                        42,6